Zašto voli tog čiku, a ne nas?, jedino je pitanje koje gotovo svakodnevno maleni Marko (8) upućuje ocu Branku Hanaftaleru (48) iz Čepina, pišu 24 sata.

Branko ne zna što odgovoriti Marku, kao ni djevojčicama Sandi (6) i Nikolini (4) te nepokretnom ocu Franji (82). Njih sve je prije tri tjedna napustila njegova supruga i otišla živjeti s čovjekom u kojeg se zaljubila na Facebooku. Branko ju je čak i odvezao na željezničku postaju nadajući se do zadnjeg trenutka da će se predomisliti.

- Zaljubila se i gotovo. Dan prije nego što je otišla, razgovarali smo o svemu. Samo me pitala može li otići. Rekao sam joj da može ići kad i kamo hoće. Nije bilo ni mrvicu svađe ili povišenih tonova - kaže Branko.

Branko je 920 kn mjesečno vojne skrbi rasporedio na kupnju najosnovnijih stvari, ali - “premalo je to za petero ljudi u kući!”

- Da nam je barem ostavila dječji doplatak. I to je ponijela sa sobom - kaže. U tri tjedna, otkad je otišla, suprugu se nije javila nijednom, a sinu Marku je za rođendan poslala SMS.

Svi koji mogu i žele pomoći Branku Hanaftaleru mogu uplatiti novac na njegov račun u Hypo Alpe Adria banci - 3221615233.